
	הגדרות
	1.
	בתקנון זה יהיה לביטויים המפורטים להלן הפירוש הרשום בצידם דהיינו: 


	
	
	1.1
	"המכללה"
	המכללה האקדמית של תל-אביב-יפו.



	
	
	1.2
	"חבר סגל"
	מי שנתמנה לאחת הדרגות המנויות בסעיף 3 לתקנון זה.



	
	
	1.3
	"מועמד"
	מי שמועמד למינוי לאחת הדרגות המנויות בסעיף 3 לתקנון זה.



	
	
	1.4
	"משרה חלקית"


	משרה בשעור שאינו נופל מ- 50% ואינו עולה על 75%משרה.



	
	
	1.5
	"תקנון המינויים"


	תקנון המינויים של המכללה האקדמית של תל-אביב-יפו (תשנ"ו).



	
	
	1.6
	"ועדת המינויים"


	ועדת המינויים האמורה בתקנון המינויים.



	
	
	
	
	

	
	
	1.7
1.8       

	"סגן הנשיא"
"דקן ביה"ס" 
	סגן הנשיא לעניינים אקדמיים.
דקן   בית-ספר שבו אמור ללמד מועמד או שבו מלמד חבר הסגל.


	
	
	9. 1
	"המסלול הנילווה"


	מסלול המינויים האמור בתקנון זה.



	מטרה
	2.
	מטרת הוראה זו הנה לאפשר מינוי אקדמי ליוצרים ובעלי מקצוע מעולים שהישגיהם בתחום היצירה האומנותית או העשייה המקצועית הקנו להם מוניטין בקהילה האומנותית או המקצועית הרלבנטית, בארץ או מחוצה לה, גם אם אין הם עוסקים בפעילות אקדמית ואפילו משאין הם בעלי תואר אקדמי, אם הם מוכשרים להנחיל לסטודנטים ידע הנסמך על הניסיון שצברו ביצירה אומנותית או בעשייה מקצועית.



	דרגות המסלול

הנילווה 
	3.
	תקנון זה חל על מועמדים שהוצעו לדרגות המפורטות להלן ועל  חברי סגל בדרגות אלה:



	
	
	3.1
	מרצה נילווה.



	
	
	3.2
	מרצה בכיר נילווה.



	(14.11.2022)
	
	3.3
	פרופ' חבר "מקצועי " (באנגלית: (ASSOCIATE PROFESSOR OF PRACTICE").

"פרופסור חבר  יוצר" (באנגלית: (ASSOCIATE PROFESSOR OF CREATIVE ARTS ).



	(14.11.2022)
	
	3.4
	פרופ' מן המניין "מקצועי" (באנגלית: ROFESSOR OF PRACTICE )
 "פרופסור מן המניין יוצר") באנגלית       (PROFESSOR OF CREATIVE ARTS" 


	כישורים
	4.
	רמת הכישורים שתידרש לשם מתן מינוי במסלול הנילווה לא תיפול מרמת הכישורים הנדרשת למתן מינוי בדרגה המקבילה בתקנון המינויים (אף שסוג הכישורים שיידרש למתן מינוי בכל אחד ממסלולים אלה שונה).




	קביעת דרגה, העלאה 
	5.

	בבואה לקבוע את הדרגה שתוענק למועמד ובבואה להחליט על העלאת  חבר סגל  בדרגה, או על הענקת קביעות, תבחן הועדה את כישורי המועמד או  חבר הסגל  לפי:



	בדרגה והענקת קביעות
	
	5.1
	תבחינים, הניתנים להערכה, המקובלים בקהילה המקצועית הרלבנטית.



	25.11.2024 
	
	5.2
	המעמד או המוניטין שרכש לעצמו המועמד או  חבר הסגל  בקהילה המקצועית הרלבנטית.
במינוי או קידום לדרגת פרופסור  מקצועי יילקחו בחשבון בכירות מקצועית בתחומי עשייה ממוקדים בעלי משמעות לאומית (לפרופסור חבר מקצועי) או בינלאומית (לפרופסור  מן המניין מקצועי), הבאה לידי ביטוי, בין היתר, בהובלת פרויקטים גדולים, תפקידים משמעותיים במוסדות ובוועדות ברמה הלאומית והבינלאומית, בספרים מקצועיים (כולל ספרי לימוד), בפטנטים ובדוחות מקצועיים, בפרסים/אותות לאומיים ובינלאומיים, ארגון והשתתפות פעילה בכנסים/תערוכות בתחום המקצועי, פרסומים מקצועיים או אקדמיים בבמות רלוונטיות ונחשבות שמצביעים על הייחודיות בתחום המבוקש.
  בקידום  מדרגת פרופסור  חבר מקצועי לדרגת פרופסור  מן המניין מקצועי נדרש לוודא  כי חל שינוי מהותי והתקדמות מובהקת במעמד המקצועי של  המועמד המצדיקים את קידומו בדרגה. 


	
	
	5.3
	הצלחת מועמד או  חבר סגל  במילוי תפקידים הקשורים במקצועו מחוץ למכללה.



	תנאים למעבר מהמסלול המחקרי למסלול המקצועי
	5א. 
	5.4
        
	הצלחת מועמד שמילא תפקידי הוראה מחוץ למכללה במילוי תפקידים אלה, או הצלחת  חבר הסגל  במילוי תפקידי הוראה במסגרת המכללה.
 ככלל, לא יתאפשר מעבר של חבר סגל בדרגת פרופסור חבר המועסק במסלול המחקרי (עפ"י תקנון המינויים של המכללה האקדמית של תל-אביב-יפו) לדרגת פרופסור חבר מקצועי במסלול הנלווה. מעבר כאמור יתאפשר במקרים חריגים בלבד, ובתנאי שחבר הסגל יעמוד בתנאי ההכרחי הנדרש במסלול הנלווה המקצועי: הצטיינות בהוראה, תרומה מקצועית ייחודית (ידע וניסיון פרקטי) בתחום מקצועי מוגדר שהינו בעל חשיבות מהותית למכללה, ומעמד מקצועי מוכח בתחום זה בארץ (לפרופסור חבר מקצועי) או בעולם (לפרופסור מן המניין מקצועי). 
מעבר של פרופסור מקצועי מהמסלול הנלווה למסלול המחקרי הרגיל אפשרי עבור חברי סגל אשר פעילותם והישגיהם המחקריים עומדים בדרישות המסלול המחקרי. 


	הליכי מינוי והעלאה בדרגה
	6.
	הליכי המינוי וההעלאה בדרגה עפ"י תקנון זה יהיו כדלהלן:



	(14.11.2022)               
	
	6.1
	דקן  בית-ספר (ולעניין סעיף 6 אף ראש יחידה אם המועמד אינו  נמנה עם  בי"ס) יציג לסגן הנשיא את המועמד למינוי או להעלאה בדרגה וסגן הנשיא יעביר את ההצעה, לאחר שיוודא קיומו של תקן פנוי – בלוויית חוות דעתו – לוועדת המינויים.



	(6.2.2012)
(24.5.2021)
	
	6.2
	ככל שוועדת המינויים תסבור כי יש מקום לדון בבקשת דקן בית-ספר 
כאמור בסעיף 6.1  לעיל, ועדת המינויים תאסוף מידע בקשר למועמד מכל מקור, במכללה ומחוצה לה, שייראה לה, וזאת בין באמצעות מכתבי משאל, בין באמצעות מינוי ועדה מקצועית ובין  כל דרך אחרת.


	(6.2.2012)
(21.2.2023)
	
	6.3
	הצעת   דקן  בית-הספר למינוי מועמד לדרגת מרצה נלווה תהיה מלווה בשני מכתבי  המלצה לפחות.  מכתבי המלצה אלה יהיו של מי ש שאינו נמנה עם הסגל האקדמי של המכלה, בעל דרדת מרצה לפחות, שלא היה מנחה הדוקטורט או הפוסט דוקטורט של המועמד. בהתבסס על החומר שיוצג בפניה, כולל מכתבי ההמלצה, תהיה ועדת המינויים רשאית להחליט אם לאשר את המינוי או למנות ועדה מקצועית שתסייע לה בהחלטתה.


	(6.2.2012)

(6.2.2012)
	
	6.4
	במקרים של הצעה למינוי או העלאה לדרגת מרצה בכיר נלווה ומעלה,  או למינוי שיש עימו קביעות  תהיה ועדת המינויים חייבת למנות ועדה מקצועית.
ואולם, חרף האמור לעיל, בדונה במינוי של מי שכיהן או מכהן בדרגת מרצה בכיר נלווה ומעלה, עם קביעות, במוסד להשכלה גבוהה בארץ, לדרגה זהה לזו שיש לו, או שהייתה לו, במוסד האחר, לא תהיה ועדת המינויים חייבת למנות ועדה מקצועית, וזאת בין שהמינוי במכללה הנו עם קביעות או בלעדיה.



	
	
	6.5
	ועדת המינויים תכין דין וחשבון מנומק שיכלול, בין השאר, בדיקה מפורטת על הכשרתו והישגיו המקצועיים של המועמד, מעמדו המקצועי, טיב הוראתו (אם הספיק להורות) ומידת הצלחתו במילוי תפקידיו.



	
	
	6.6
	חבר ועדת המינויים שדרגתו נמוכה מדרגת מועמד או מהדרגה שמוצע להעניק למועמד, לא יטול חלק בדיונים בעניינו של מועמד כאמור.



	
	
	6.7
	היו הדעות חלוקות, תגיש ועדת המינויים דין וחשבון של רוב ודין וחשבון של מיעוט.



	
	
	6.8

	קיבלה ועדת המינויים החלטה של רוב ומיעוט, יהיה סגן הנשיא רשאי להורות לועדה לקיים דיון חוזר בנושא. החלטת ועדת המינויים בדיון חוזר זה תהיה סופית.


	(24.5.2021)
	
	6.9
	חרף האמור בסעיפים6.3 ו-6.4 דלעיל,  תהיה  רשאית  ועדת המינויים שלא לדון   בהצעת  דקן ביה"ס למינוי לדרגת מרצה נלווה, למינוי אן העלאה בדרגה לדרגת מרצה בכיר נלווה ומעלה או למינוי שיש עמו קביעות, תוך פירוט   הנימוקים להחלטתה;  החלטת ועדת המינויים המנומקת תובא    לידיעת דקן ביה"ס.


	
	7.    
	
	- - -


	תחולת מינויים והעלאות בדרגה

 (6.2.2012)
(14.11.2022)
	
	7.1
	א. תחולת מינויים והעלאות בדרגה תהיה מיום 1 באוקטובר או 1 באפריל העוקב למועד פתיחת הליכי המינוי או ההעלאה בדרגה, ובלבד שלא תהיה תחולה רטרואקטיבית לפרק זמן העולה על שישה חודשים.
ב. על אף האמור  בסעיף 7.1א.  לעיל, תחולת מינויים והעלאות לדרגת פרופ' חבר או פרופ' מן המניין הטעונים את אישור הוועדה העליונה למינוי פרופסורים של המל"ג, שהליכי המינוי/קידום שלהם נמשכו למעלה משישה חודשים, תחול רטרואקטיבית, בנוסף לששת החודשים האמורים   7.1.א.  לעיל, לתקופה של עד ארבעה חודשים נוספים, אך בכל מקרה לא למועד המוקדם מתחילת הליך המינוי. 
לעניין סעיף זה "מועד פתיחת הליכי מינוי או העלאה בדרגה", פירושו המועד שבו יעביר סגן הנשיא את ההצעה למינוי או ההעלאה בדרגה לוועדת המינויים.



	(6.2.2012)
	
	7.2
	חרף האמור בסעיף 7.1 דלעיל: 
7.1.1
תחולה רטרואקטיבית של מינויים  שההליכים לפתיחתם החלו לפני יום 28.6.2011 לא תעלה על שנים עשר  חודשים.


	(6.2.2012)
	
	
	7.1.2
תחולת העלאות בדרגה של חברי סגל שנמנו עם חברי הסגל  במסלול הנלווה במכללה ביום 28.6.2011 תהיה למפרע מ-1 בחודש העוקב למועד פתיחת הליכי העלאה בדרגה ובלבד שלא תהיה תחולה רטרואקטיבית לפרק זמן העולה על שנים עשר חודשים.

	
	
	
	

	כתבי מינוי והעלאה


	8.
	כתבי מינוי והעלאה בדרגה יוצאו בחתימת הנשיא.



	(2.3.2015)
	8א.
	היקף משרה חלקית של מי שימונה לאחת הדרגות האמורות בתקנון זה לא ייפול משיעור של חמישים אחוזים.  


	משך מינויים (משרה  שלמה)


	9.
	מינויים של מורים שיתמנו לכהן במשרה מלאה במסלול הנילווה יהיו לתקופה כדלהלן:

	(27/11/2005)
	
	9.1
	מינוי ראשון לכל אחת מהדרגות האמורות בתקנון זה – פרט למינוי ראשון לדרגת פרופ' מן המנין נילווה במשרה מלאה – יהיה לתקופה שתיקבע ע"י ועדת המינויים ובלבד שתקופה כאמור לא תפחת משנה ולא תעלה על שנתיים.


	
	
	9.2
	מינוי לדרגת פרופ' מן המנין נילווה במשרה מלאה הנו מינוי שיש עמו קביעות.



	משך מינויים (משרה חלקית)


	10.
	מינויים של מורים שיתמנו לכהן במסלול הנילווה במשרה חלקית יוכלו להיות לתקופות קצרות מאלה הנקובות בסעיף 9 דלעיל.

	משך העסקה
	11.
	בכפוף לאמור בסעיף 9.1 דלעיל לא תחול כל הגבלה על משך הזמן שניתן יהיה להעסיק מורים עפ"י כתבי מינוי לתקופות קצובות, וזאת אף מבלי שיועלו בדרגה ומבלי שתוענק להם קביעות.


	קביעות
	12.
	_ _ _


	

	
	
	12.1
	לא תוענק קביעות לחבר סגל  המכהן בדרגת מרצה נילווה.



	
	
	12.2
	לא תוענק קביעות ל חבר סגל  המכהן במכללה במשרה חלקית אפילו מונה לדרגת פרופ' מן המנין נילווה.



	
	
	12.3
	לא תוענק קביעות לחבר סגל המכהן במכללה במשרה מלאה (פרט לפרופ' מן המנין נילווה המכהן במשרה מלאה) אם לא כיהן במכללה לפחות שלוש שנים רצופות במסלול הנילווה.



	
	
	12.4
	_ _ _ 



	
	
	
	12.4.1
	הנשיא, סגן הנשיא  ודקן  בית הספר (ולעניין סעעף זה אף  ראש יחידה אם חבר הסגל אינו  נמנה עם   בי"ס) רשאים ליזום הענקת קביעות, בין אגב העלאה בדרגה ובין בלעדיה. הנשיא או סגן הנשיא יעבירו הצעתם ישירות לוועדת המינויים דקן  בית-הספר יעביר הצעתו לסגן הנשיא שיעבירנה, בלוויית חוות דעתו, לוועדת המינויים.



	
	
	
	12.4.2
	ועדת המינויים רשאית להחליט, במסגרת דיון בהעלאה בדרגה, על הענקת קביעות ובלבד שיישמרו הוראות ס"ק 12.2, 12.3 
ו- 12.5 לנוהל זה.



	
	
	12.5
	אין קביעות ניתנת בגלל העלאה בדרגה, אולם אין מניעה שוועדה מקצועית תמליץ גם על קביעות עם העלאה.



	
	
	12.6
	לא תוענק קביעות אלא לאחר מינוי ועדה מקצועית ועל יסוד הדוח שלה.



	
	
	12.7
	קביעות תוענק אך ורק עפ"י החלטה מפורשת של הגופים המוסמכים להעניקה עפ"י תקנון זה. לא יהיה בהעסקת  חבר סגל מעבר לתקופת מינויו, או באי מתן הודעה בדבר גמר מינוי והפסקת עבודה כדי להעניק לחבר סגל קביעות.



	
	
	12.8
	מינוי או העלאה לדרגת פרופ' מן המנין נילווה מקנים לחבר הסגל קביעות רק אם הוא מכהן במכללה במשרה שלמה.


	
	
	12.9
	חבר סגל בעל קביעות שיבקש להקטין את היקף משרתו תחשב בקשתו, שתעשה בכתב, כהסכמה מפורשת לותר על קביעותו אם תסכים המכללה להקטין את היקף משרתו.



	(2.3.2015)

	
	12.10
	בנסיבות בהן לא ניתן יהיה לממש הענקת קביעות לחבר סגל שעליה החליטו הגופים המוסמכים לכך  עפ"י תקנון זה, תכונס ועדת המינויים ותחליט  מה יהיה משך המינוי של חבר סגל כאמור. 



	
	
	

	(2.3.2015)
 (2.3.2015)
(2.3.2015)
	12א. 
	
	בעל מינוי לדרגת פרופסור חבר מקצועי או יוצר  הפורש לגמלאות משירות המכללה לאחר שהגיע לגיל  פרישה  זכאי, לשאת, לאחר פרישתו, בדרגתו בתוספת התואר "בדימוס".
בעל מינוי לדרגת פרופסור מן המניין  מקצועי או יוצר  הפורש לגמלאות משירות המכללה לאחר שהגיע לגיל פרישה יתמנה ע"י נשיא המכללה לפרופסור אמריטוס או  לפרופ' אמריטה אם מדובר בחברת סגל. 

בעל מינוי לדרגת פרופסור מן המניין  מקצועי או יוצר הפורש משירות המכללה לפני שהגיע לגיל פרישה, יקבע נשיא המכללה, לפי שיקול דעתו, אם למנותו לפרופסור אמריטוס או  לפרופ' אמריטה אם מדובר בחברת סגל. יחליט הנשיא בשלילה, יצורף לדרגתו התואר "בדימוס".


	הליכים להפסקת 
	13.
	_ _ _

	עבודה משך העסקה ו/או 

הענקת קביעות

(27/11/2005)
	
	13.1
	לקראת סיום תקופת ההעסקה הראשונה של בעל מינוי ראשון, יגיש  דקן  בית-ספר (ולעניין סעיף זה אף ראש יחידה אם חבר הסגל אינו  נמנה עם  בי"ס)  לוועדת המינויים – באמצעות סגן הנשיא, המלצה להאריך את מינוי חבר הסגל או להפסיק את העסקתו. ועדת המינויים תחליט אם להפסיק את עבודת  חבר הסגל  או להאריך את מינויו לתקופה שלא תעלה על שלוש שנים.



	
	
	13.2
	בתחילת השנה האחרונה של כל תקופת מינוי, החל בתקופה השנייה ואילך, תדון ועדת המינויים, עפ"י המלצת  דקן  בית-הספר שתוגש לה באמצעות סגן הנשיא, בהארכת מינויו של  חבר הסגל  לתקופה שלא תעלה על שלוש שנים נוספות, בהעלאת  חבר הסגל  בדרגה, בהענקת קביעות לחבר הסגל  או בהפסקת עבודתו.



	
	
	13.3
	יוצע להעניק  לחבר הסגל  קביעות או יוצע להפסיק את עבודתו לאחר שמינויו הוארך לפחות פעם אחת, תמנה ועדת המינויים ועדה מקצועית שתחווה בפניה דעה ביחס לאפשרות הנדונה.

 

	הליכי העלאה בדרגה
	14.
	אין באמור בכל מקום שהוא בתקנון זה כדי למנוע בעד  דקן  בית-ספר (אן ראש יחידה אם המועמד לקידום אינו  נמנה עם בי"ס)  או סגן נשיא לפתוח בהליכים להעלאה בדרגה שלא במסגרת הליכים להארכת מינוי.



	ועדות מקצועיות – הרכב

	15.
	החליטה ועדת המינויים למנות ועדה מקצועית, יחולו ההוראות שלהלן בעניין הרכבה:



	25.11.2024 
(14.11.2022)
(18.5.2026)
	
	15.1
	ועדה מקצועית תורכב  מלפחות שלושה ולא יותר מארבעה חברי סגל מהמכללה וממוסדות אחרים להשכלה גבוהה.  
ועדה מקצועית שתדון במינוי  או העלאה לדרגת פרופסור חבר  מקצועי  או יוצר או פרופסור מן המניין מקצועי או יוצר תורכב מלפחות שלושה חברי סגל מן התחום הרלבנטי ממוסדות אחרים להשכלה גבוהה, תוך הקפדה ככל הניתן על גיוון מוסדי וככל הניתן על איזון מגדרי. יו"ר הועדה יהיה פרופסור מן המניין ממוסד אחר להשכלה גבוהה. ככל שהדבר אינו מתאפשר בשל מחסור בפרופסורים מן המניין בתחום, המכללה תוכל לפנות בבקשה למינוי של פרופ' חבר כיו"ר, ליו"ר הוועדה העליונה הרלוונטית למינוי פרופסורים של המל"ג.   


	
	
	
	

	(18.5.2026)
	
	15.2
	ועדת המינויים תקבע מי מבין חברי הוועדה המקצועית יכהן כיושב הראש שלה, ותקפיד  כי יו"ר הוועדה לא היה יו"ר או חבר ועדה או ממליץ בקידומים קודמים של המועמד.


	(18.5.2026)
	
	15.3
	ועדת המינויים תקפיד כי חברי הוועדה שימונו לא יהיו בעלי ניגוד עניינים (מחקר משותף, בקשה למענק, הנחייה וכד') עם המועמד בחמש השנים האחרונות.

	
	
	15.4
	לא יכהן כחבר ועדה מקצועית  חבר  סגל   בדרגת מרצה/מרצה נלוה או חבר סגל שדרקתו נמוכה מהדרגה  המוצעת עבור המועמד. 


	
	
	15.5
	הנשיא, סגן הנשיא  דקן ביה"ס שעמו נמנה המועמד חברי ועדת המינויים לא יכהנו בוועדה המקצועית.


	
	
	15.6
	כל חברי הוועדה המקצועית יהיו בעלי מומחיות רלוונטית לתחום  עיסוקו האקדמי של המועמד. 


	שיקולי הוועדות 
	16.
	ועדת המינויים, ובמקרה של מינוי ועדה מקצועית, אף ועדה זו:

	ואופן עבודתן
	
	16.1
	תבדוק את מידת הצלחתו של המועמד או חבר הסגל בתפקידו, עפ"י הקריטריונים האמורים בסעיף 5 דלעיל, תחליט האם הוא ראוי להעלאה בדרגה או להמשך מינוי באותה דרגה.



	
	
	16.2
	בדיונים לגבי הענקת קביעות, תשקול גם את העניין שיש למכללה להתקשר התקשרות של קבע עם המועמד בהתחשב בתפקיד שהוא ממלא.



	25.11.2024 
(18.5.2026)
(18.5.2026)
	
	16.3
16.4 
16.5
	תאסוף את הדעות ביחס למועמד או חבר הסגל מכל מקור, במכללה ומחוצה לה, שייראה ראוי בעיניה, בין על דרך של מכתבי משאל ובין בכל דרך נוספת או אחרת. רשימת המשתתפים במשאל תיקבע ע"י הוועדה  המקצועית, תוך הקפדה ככל שניתן על איזון מגדרי, ותישמר סודיות שמותיהם. המשתתפים במשאל לא יהיו בעלי ניגוד עניינים (מחקר משותף, בקשה למענק, הנחייה וכד') עם המועמד בחמש השנים האחרונות. המועמד רשאי לבקש כי המשאל לא  יכלול  פרופסורים  שעלולים לחוות דעה על המועמד שלא על בסיס שיקולים ענייניים ולציין את שמותיהם. ככלל, נוסח מכתב הפנייה למשתתפים במשאל יהיה אחיד בכל תחום ויכלול קריטריונים להערכת המועמד, לרבות בקשת התייחסות למידת ההכרות של  המשתתף  עם המועמד ולמעורבותו בהליכי קידום קודמים.
יו"ר הוועדה המקצועית שתדון במינוי  או קידום  לדרגת 
פרופסור יפנה מטעם הוועדה המקצועית לפרופסורים בעלי מעמד  אקדמי  בולט  שדרגתם זהה או גבוהה מהדרגה המבוקשת, מחציתם לפחות מחו"ל, תוך הקפדה על גיוון מוסדי וככל הניתן על גיוון מגדרי, כך שבעת הדיון  יהיו  בפני הוועדה  לפחות ארבעה מכתבי המלצה עבור בקשה לקידום לדרגת פרופסור חבר מקצועי , מתוכם שניים לפחות מחו"ל, ושישה מכתבי המלצה עבור בקשה לקידום לדרגת פרופסור מן המניין מקצועי, מתוכם שלושה לפחות מחו"ל. זאת בנוסף למכתבי משאל מוקדם, אם היה כזה. 

תתאפשר גם פנייה לעד שני אנשי מקצוע בולטים, לאו דווקא פרופסורים. 
מסקנות הוועדה המקצועית והמלצותיה המפורטות תועברנה לוועדת המינויים שתדון בהן. כל המסמכים שיהיו בידי הוועדה המקצועית, לרבות כל מכתבי המשאל של הוועדה המקצועית וכל התשובות שהגיעו מהממליצים אליהם  פנתה,  כולל תשובות שליליות אם היו, יועברו ע"י הוועדה המקצועית לוועדת המינויים. ועדת המינויים תדון בהצעה  למינוי או קידום על סמך התיק במלואו. 


	החלטות ועדת 
המינויים
	17.
	ועדת המינויים רשאית להחליט:



	
	
	17.1
	על הארכת מינויו של המועמד לתקופה שלא תעלה על שלוש שנים נוספות.



	
	
	17.2
	על העלאת המועמד בדרגה. פרט למקרים חריגים בהם תחליט הוועדה ברוב מיוחס אחרת, לא יועלה בדרגה מי שטרם חלפו שנתיים מאז מונה לדרגתו הקודמת.



	
	
	17.3
	על מתן קביעות, ובלבד שנתקיימו תנאי סעיף 12 דלעיל.



	
	
	17.4
	על סיום המינוי והפסקת עבודת המועמד בשירות המכללה.



	דיונים חוזרים
	18.
	החליטה ועדת המינויים על הארכת מינויו של חבר סגל לתקופה נוספת, תחזור הוועדה ותדון – לפני תום אותה תקופה – בהמשך עבודתו של  חבר הסגל, כשעל הדיונים יחולו הוראות הסעיפים 12 ועד 17 וחוזר חלילה.



	אישור החלטות
	19. ​​​     

	---
	 

	
	
	19.1
	החלטות ועדת המינויים בעניין מינוי לדרגת מרצה נילווה, ובענין מינוי או העלאה לדרגת מרצה בכיר נילווה,  והחלטותיה  בעניין הארכת מינוי של מרצה נילווה, מרצה בכיר נילווה, או פרופסור חבר  מקצועי או יוצר, הענקת קביעות  למרצה בכיר נילווה או פרופסור חבר מקצועי או יוצר   או הפסקת עבודתם של בעלי אחת מהדרגות האמורות בתקנון זה תהיינה סופיות.


	(2.3.2015)

(24.12.2018) 
ביטול ועדת משנה
(21.2.2022)
(26.2.2024)
(25.11.2024)
 (2.3.2015)
	
	19.2
	א. חרף האמור בסעיף  19.1  דלעיל,  החלטות ועדת המינויים בעניין מינוי והעלאה בדרגה לדרגות פרופ' חבר  מקצועי מאו יוצר ופרופ' מן המניין  מקצועי או יוצר יהיו טעונות גם אישור ועדת המינויים העליונה למינוי פרוסורים של המועצה להשכלה גבוהה.
ב. (1)חרף האמור בפסקה א. לעיל החל מיום 2.5.2023- וללא הגבלת זמן- החלטות ועדת המינויים בדבר מינוי של חברי סגל מתחום מדעי ההתנהגות ומדעי המחשב לדרגת פרופסור חבר  מקצועי   יהיו סופיות ולא יהיו טעונות אישור של ועדת המינויים העליונה למינוי פרופסורים של המועצה להשכלה גבוהה. (2) לתקופה מיום  16.7.2024 ועד ליום  15.7.2029 החלטות ועדת המינויים בדבר מינוי של חברי סגל מתחום הניהול לדרגת פרופסור  חבר מקצועי  יהיו סופיות  ולא יהיו טעונות אישור של ועדת המינויים העליונה למינוי פרופסורים של המועצה להשכלה גבוהה.
ג.החלטות ועדת המינויים בעניין מינוי לדרגת פרופסור חבר  מקצועי או יוצר  או פרופסור מן המניין   מקצועי או יוצר של חבר סגל שהחזיק בדרגה זהה במוסד אחר להשכלה גבוהה בישראל אינן טעונות את אישור ועדת המינויים העליונה למינוי  פרופסורים של המועצה להשכלה גבוהה. 


	הודעות על הארכת מינוי והענקת קביעות
	20.
	הודעות על הארכת תקופת המינוי או על הענקת קביעות יוצאו בחתימת הנשיא.



	הודעה על הפסקת עבודה
	21.
	הודעה על אי חידוש מינוי והפסקת עבודה, חתומה בידי הנשיא, תישלח לחבר הסגל לפחות שלושה (3) חודשים לפי תום תקופת המינוי. לא נשלחה מסיבה כלשהי ההודעה במועד האמור, לא יהיה בכך אלא כדי להאריך את תקופת ההעסקה, באופן חד פעמי, למשך סמסטר אחד. הארכה זו תהיה סופית ובסיומה יסתיים מאליו תוקף מינויו של חבר הסגל אף בלא משלוח הודעה על כך.



	חוזים אישיים

2.3.2015)

2.3.2015)

2.3.2015)
	22.
	אין באמור בתקנון זה כדי לגרוע מזכות המכללה להעסיק מורים בדרגות האמורות בתקנון זה עפ"י חוזים אישיים, שייכרתו לתקופות קצובות, במקום כתבי מינוי, ובלבד כי:

22.1      הסכמים כאמור יתאמו את הנחיות ות"ת כפי שיהיו מזמן לזמן.

22.2      לא תוענק קביעות למי שמועסק בחוזה אישי (אפילו כפרופסור מן 
              המנין  מקצועי או יוצר ).
22.3      שיעור המועסקים עפ"י חוזה אישי לא יעלה על 15% מהסגל האקדמי 
             הבכיר. 


	סודית
 מספר מרבי של בעלי דרגת פרופ' מקצועי 
(14.11.2022)   


	23.
24.           
	דיוני כל ועדה מאלה האמורות בתקנון זה, זהות מי שנתנו לה חוות דעת בכתב (וזהות כל אדם אחר בו נועצה), כל המסמכים שנאספו על ידה במסגרת ולצרכי דיוניה וחוות דעתה, הינה סודיים ואין ליתן מידע לגביהם או למסרם לכל גורם שהוא פרט לנשיא, לסגן הנשיא ולראש המינהל האקדמי.

הנשיא יהיה רשאי להתיר מתן מידע או עיון במסמך שהינם סודיים עפ"י סעיף זה לגורם כלשהו אם יסבור, כי הדבר דרוש לשם פעילותה התקינה של המכללה.
מספר חברי הסגל בעלי דרגת פרופסור מקצועי במסלול זה לא יעלה על שליש 

 מכלל הפרופסורים המכהנים  במכללה. 

הערה: בכל מקום בנוהל זה בו נוקט הנוהל לשון זכר, הכוונה גם ללשון נקבה וכן בכל   מקום בו נוקט  הנוהל בלשון יחיד הכוונה גם ללשון רבים

